নার্গেস মোহাম্মাদি
নার্গেস সাফিয়ে মোহাম্মাদি (ফার্সি: نرگس صفیه محمدی; জন্ম ২১শে এপ্রিল ১৯৭২) একজন ইরানি মানবাধিকার আন্দোলন কর্মী ও ডিফেন্ডার্স অভ দ্য হিউম্যান রাইটস সেন্টার সংস্থার উপপ্রধান, যার প্রধান নোবেল শান্তি পুরস্কার বিজয়ী শিরিন এবাদি। তিনি ২০২৩ সালে শান্তিতে নোবেল পুরস্কার লাভ করেন। "ইরানে নারীদের উপর নিপীড়নের বিরুদ্ধে সংগ্রাম ও সবার জন্য মানবাধিকার ও মুক্তির সমর্থনে কাজ করার জন্য" তাকে এই পুরস্কার প্রদান করা হয়। ২০১৬ সালের মে মাসে তাকে তেহরানে ১৬ বছরের জন্য কারাদণ্ড প্রদান করা হয়। "মৃত্যদণ্ড রদ করার পক্ষে প্রচারাভিযান চালানো একটি মানবাধিকার আন্দোলন পরিচালনা করার জন্য" তাকে এই শাস্তি দেওয়া হয়। ২০২২ সালে তিনি বিবিসি-র ১০০ নারীর তালিকায় স্থান পান।